ประจักษ์เป็ดย่าง ตั้งอยู่ริมถนนเจริญกรุง ตรงข้ามกับห้างโรบินสันบางรัก เปิดบริการทุกวันเวลา 07.00-20.30 น.
การเดินทาง จากถนนสีลมเลี้ยวซ้ายตรงสามแยกเข้าถนนเจริญกรุง จากสามแยกตรงมาเรื่อยๆประมาณ 200 เมตร ก็จะเจอร้านประจักษ์เป็ดย่าง ร้านอาหารเก่าแก่ๆเล็กๆ 1 คูหาค่ะ
บรรยากาศและการตกแต่งร้าน เนื่องจากเป็นร้านเล็กๆไม่ใหญ่ ห้องแอร์ พื้นที่ก็จะจำกัดก็จะมีโต๊ะเรียงและมีชั้น 2 ด้วยค่ะ 
รายการอาหารที่ร้านมีหลากหลายประเภทมากค่ะ ทั้งข้าวหน้าเป็ด หมูกรอบ หมูแดง ขาหมู หรือจะสั่งแบบกับข้าวก็มี และบะหมี่ เกี๊ยว อาหารตามสั่ง อาหารจีน ขนมจีบ ซาลาเปา
เมนูอร่อย 
เป็ดย่าง (จานเล็ก 60 บาท)
ข้าวหน้าเป็ด (40 บาท)
ข้าวเฉโป (70 บาท)
ซาลาเปาไส้หมูสับ (ลูกละ 8 บาท)
ถ้ามาที่นี่สั่งจานเดียวไม่พอแน่ๆค่ะ เพราะรายการอาหารละลานตามาก รสชาติก็อร่อยค่ะ ราคาก็สมน้ำกับรสชาติและคุณภาพอาหารดี
การบริการรวดเร็วค่ะรออาหารไม่นานเลย สำหรับอาหารจานเดียว แต่แตกต่างกับอาหารตามสั่งนะคะ นานพอสมควร


